***Приложение № 5 към чл. 4, ал. 1***

*Наредбата за условията и реда за извършване на оценка на въздействието върху околната среда (Наредба за ОВОС)*

(Ново - ДВ, бр. 12 от 2016 г., в сила от 12.02.2016 г., изм. и доп. - ДВ, бр. 3 от 2018 г., изм. - ДВ, бр. 31 от 2019 г., в сила от 12.04.2019 г., доп. - ДВ, бр. 67 от 2019 г., в сила от **28.08.2019 г**.)

ДО

ДИРЕКТОРА НА РИОСВ

ПЛОВДИВ

УВЕДОМЛЕНИЕ

за инвестиционно предложение

от „НИКО 7777“ ООД

*(име, адрес и телефон за контакт)*

*(седалище)*

УВАЖАЕМИ Г-Н ДИРЕКТОР,

Уведомяваме Ви, че „НИКО 7777“ ООД има следното инвестиционно предложение:

„Изграждане на сграда със смесено предназначение - сладкарски и хлебарски цех с административна част“ в имот с КИ № 00702.504.94 по КККР на гр. Асеновград, ПЗ „Север“, УПИ VII – 415, стоп. дейност, кв. 14, по регулационния план на гр. Асеновград.

Характеристика на инвестиционното предложение:

1. Резюме на предложението:

„Изграждане на сграда със смесено предназначение - сладкарски и хлебарски цех с административна част“ в имот с КИ № 00702.504.94 по КККР на гр. Асеновград, ПЗ „Север“.

2. Описание на основните процеси, капацитет, обща използвана площ; необходимост от други свързани с основния предмет спомагателни или поддържащи дейности, в т.ч. ползване на съществуваща или необходимост от изграждане на нова техническа инфраструктура (пътища/улици, газопровод, електропроводи и др.), предвидени изкопни работи, предполагаема дълбочина на изкопите, ползване на взрив:

Предвижда се „Изграждане на сграда със смесено предназначение - сладкарски и хлебарски цех с административна част“ в имот с КИ № 00702.504.94 по КККР на гр. Асеновград, ПЗ „Север“. Общата площ на имота е 4424 кв. м. Сградата ще бъде със ЗП 1415 кв. м., РЗП 1788 кв. м.

Изкопните работи се предвижда да бъдат с предполагаема дълбочина 1, 30 метра, Н корниз до 10 метра. Сградата ще бъде смесена, като администрацията е изцяло монолитна, стоманобетонна, а в производствената част има и метална конструкция с термопанели (10см). Покривната конструкция на производствената част е метална , с покривен термопанел (двускатен), вътрешно и аварийно отводняване чрез барбакани. Основната функция е производство на сладкарски и хлебарски изделия, с офисна и административна част. Производствената и административната част ще бъдат с отделни входове. Като в производството ще е механизирано и същото ще се обслужва от до 5 души, а в административната част, която ще е на 3 етажа ще работят до 9 души. Административната част ще се състой от офиси, фоайе, коридор, конферентна зала, по 1 тоалетна на всеки етаж, с предверие, битови помещения и стълбище, посредством, което ще се осъществява връзка с етажите.

Ще се използва съществуващият път за достъп. Ел захранването ще се осъществи от уличното ел. захранване на населеното място – ПЗ „Север“, гр. Асеновград.

Водоснабдяването на имота ще се осъществи от уличен водопровод , а възможността за отвеждане на отпадните води от имота има чрез заустване в улична канализация на гр. Асеновград, която се експлоатира от ВиК – Пловдив.

Инвестиционното предложение е ново.

Не се предвижда използването на взрив.

3. Връзка с други съществуващи и одобрени с устройствен или друг план дейности в обхвата на въздействие на обекта на инвестиционното предложение, необходимост от издаване на съгласувателни/разрешителни документи по реда на специален закон, орган по одобряване/разрешаване на инвестиционното предложение по реда на специален закон:

Не съществува необходимост от издаването на документи по реда на специален закон.

4. Местоположение:

*(населено място, община, квартал, поземлен имот, като за линейни обекти се посочват засегнатите общини/райони/кметства, географски координати или правоъгълни проекционни UTM координати в 35 зона в БГС2005, собственост, близост до или засягане на елементи на Националната екологична мрежа (НЕМ), обекти, подлежащи на здравна защита, и територии за опазване на обектите на културното наследство, очаквано трансгранично въздействие, схема на нова или промяна на съществуваща пътна инфраструктура)*

ПИ № 00702.507.94 по КК на гр. Асеновград, ПЗ „Север“, общ. Асеновград, обл. Пловдив, с площ 4424 кв. м., РЗП 1788 кв. м, ЗП 1415 кв.м., НТП: ниско застрояване (до 10 м.)

5. Природни ресурси, предвидени за използване по време на строителството и експлоатацията:

*(включително предвидено водовземане за питейни, промишлени и други нужди - чрез обществено водоснабдяване (ВиК или друга мрежа) и/или водовземане или ползване на повърхностни води и/или подземни води, необходими количества, съществуващи съоръжения или необходимост от изграждане на нови)*

Не се предвижда използването на природни ресурси.

6. Очаквани вещества, които ще бъдат емитирани от дейността, в т.ч. приоритетни и/или опасни, при които се осъществява или е възможен контакт с води:

Не се очаква емитирането на вредни вещества, от дейността по почистване на речното корито.

7. Очаквани общи емисии на вредни вещества във въздуха по замърсители:

Не се очаква отделянето на емисии вредни вещества във въздуха.

8. Отпадъци, които се очаква да се генерират, и предвиждания за тяхното третиране: Очакваните отпадъци ще бъдат предимно битови - от дейността на обекта. Същите ще бъдат събирани в съдовете за битови отпадъци, разположени на територията на ПЗ “Север“ и обслужвани по график от сметосъбиращата фирма, с която община Асеновград има сключен договор.

9. Отпадъчни води:*(очаквано количество и вид на формираните отпадъчни води по потоци (битови, промишлени и др.), сезонност, предвидени начини за третирането им (пречиствателна станция/съоръжение и др.), отвеждане и заустване в канализационна система/повърхностен воден обект/водоплътна изгребна яма и др.)*

Формираните отпадъчни води се очаква да бъдат предимно битови. Техническата възможност за водоснабдяване на имота има от уличен водопровод, а възможността за отвеждане на отпадните води от имота има чрез заустване в уличната канализация на гр. Асеновград, която се експлоатира от ВиК – Пловдив.

10. Опасни химични вещества, които се очаква да бъдат налични на площадката на предприятието/съоръжението:

*(в случаите по чл. 99б от ЗООС се представя информация за вида и количеството на опасните вещества, които ще са налични в предприятието/съоръжението съгласно приложение № 1 към Наредбата за предотвратяване на големи аварии и ограничаване на последствията от тях)*

Не се очаква наличие на опасни вещества на площадката.

І. Моля да ни информирате за необходимите действия, които трябва да предприемем, по реда на глава шеста от ЗООС.

Моля на основание чл. 93, ал. 9, т. 1 от ЗООС да се проведе задължителна ОВОС, без да се извършва преценка.

Моля, на основание чл. 94, ал. 1, т. 9 от ЗООС да се проведе процедура по ОВОС и/или процедурата по чл. 109, ал. 1 или 2 или по чл. 117, ал. 1 или 2 от ЗООС.

ІІ. Друга информация (не е задължително за попълване)

 Моля да бъде допуснато извършването само на ОВОС (в случаите по чл. 91, ал. 2 от ЗООС, когато за инвестиционно предложение, включено в приложение № 1 или в приложение № 2 към ЗООС, се изисква и изготвянето на самостоятелен план или програма по чл. 85, ал. 1 и 2 от ЗООС) поради следните основания (мотиви):

…………………………………………………………………………………………………………...

Прилагам:

1. Документи, доказващи обявяване на инвестиционното предложение на интернет страницата на възложителя, ако има такава, и чрез средствата за масово осведомяване или по друг подходящ начин съгласно изискванията на чл. 95, ал. 1 от ЗООС.

2. Документи, удостоверяващи по реда на специален закон, нормативен или административен акт права за иницииране или кандидатстване за одобряване на инвестиционно предложение.

3. Други документи по преценка на уведомителя:

3.1. допълнителна информация/документация, поясняваща инвестиционното предложение;

3.2. картен материал, схема, снимков материал в подходящ мащаб.

4. Електронен носител - 1 бр.

5.  Желая писмото за определяне на необходимите действия да бъде издадено в електронна форма и изпратено на посочения адрес на електронна поща.

6.  Желая да получавам електронна кореспонденция във връзка с предоставяната услуга на посочения от мен адрес на електронна поща.

7.  Желая писмото за определяне на необходимите действия да бъде получено чрез лицензиран пощенски оператор.

Дата: 04.03.2021 г. Уведомител: ………………….

 Елена Синапова –

 Управител на „НИКО 7777“ ООД